fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Uusi laji – Mikupasin uusi elämä | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Mikupas nauttii ratsukon kaikista kolmesta kilpailulajista. Kuva Ypäjän Hevosopiston lämmittelykentältä Suomenratsujen Kuninkaallisista.
Mikupas, 16-vuotias suomenhevonen, huokuu levollisuutta, kun Eeva Rönkkö ratsastaa sillä kisasuorituksen jälkeistä palauttelua. Ei edes Tero Rönkön, Eevan aviomiehen, vihellys saa ruunan lerpattavia korvia hörölle.
”Mikupasissa on kyllä karismaa kisakentillä. Se nauttii esiintymisestä”, Eeva vakuuttaa suojatistaan.
Mikupas teki Ypäjällä kelpo kisaohjelman kouluratsastuksen Kelmi Kür -kilpailussa ja sijoittui lopulta yhdenneksitoista kovatasoisessa suomenhevosjoukossa.
Elokuussa Eeva kävi hevosellaan Kuopiossa rohmuamassa Itä-Suomen aluemestaruudet sekä koulu- että esteratsastuksessa.
Mielenkiintoista on se, että hevonen on sama, joka vielä seitsemän vuotta sitten yritti raviradalla parhaansa. Valmentajat eivät kuitenkaan saaneet siitä esille Mikker-isän ja isänisä Vokkerin juoksijanlahjoja. Kehitys loppui, ja Mikupas siirtyi Rönkköjen omistukseen vuonna 2011.
Rönköt hankkivat Mikupasin maastoratsastusta varten Terolle niin sanotuksi puskahevoseksi. Pian paljastui, että ruuna on hyvin monipuolinen yksilö. Nyt sillä ajetaan sekä reellä että kärryillä, ratsastetaan maastossa ja käytetään este-, koulu- ja kenttäratsastuksessa.
”Valjakkoa ei ole vielä kokeiltu”, pariskunta naurahtaa.
Mikupas on nyt aivan eri hevonen kuin tullessaan iisalmelaiselle maitotilalle kuusi vuotta sitten. Silloin se jännittyi välittömästi, kun se havaitsi, että isäntäväki asetteli traileria auton perään.
”Miku on aina lastautunut kiltisti ja matkustanut hyvin, mutta alkuaikoina se oli jo muutaman ajokilometrin jälkeen hikinen ja tärisi stressaantuneena”, Eeva muistelee.
Suuret raviradat aiheuttavat Mikupasissa vieläkin tunnekuohun ja se muuttuu erittäin levottomaksi.
”Etenkin Oulun Äimäraution ravirataa ja valjastuskatoksia pyrimme välttämään tämän vuoksi”, Eeva kertoo.
Eeva on kouluttanut entisestä ravurista kilpailukykyisen este- ja kouluratsun.
Yhteisten vuosien kuluessa Mikupas on saanut itseluottamuksensa takaisin. Se rouskuttelee kaikessa rauhassa heinää omassa trailerissaan eikä ajon aikana sen selkäpiissä ole ainuttakaan hikipisaraa.
Ikänsä ratsastanut Eeva Rönkkö aprikoi osaselitykseksi, että Mikupas stressaantuu vähemmän ratsastus- kuin ravikilpailutilanteista. Raveissa juostaan kilpaa ryhmänä, kun taas ratsastuksessa kilpailun luonne on erilainen.
Ajan saatossa Mikupas on oppinut huomaamaan, ettei valmennus- ja kilpailureissuissa ole mitään jännitettävää.
”Miku esittää äijää, mutta se on herkkä”, 29-vuotias maatilan emäntä tulkitsee suojattiaan.
Matkajännitys on nyt kaikonnut ja hevonen on rauhoittunut yhteisillä leiri- ja harjoitusmatkoilla. Mikupas nauttii uuden oppimisesta ja pitää ratsukon kaikista kolmesta kilpailulajista. Eeva uskookin, että jokaiselle hevoselle löytyy se oma laji. Niin löytyi Mikupasillekin ja se sai uuden, elämisen arvoisen elämän.
Mikupas on Eevalle ja Terolle ensimmäinen suomenhevonen.
”Rotu on vienyt mennessään”, Eeva tunnustaa, vaikka he omistavatkin Mikupasin lisäksi itse kasvattamansa kolmivuotiaan FWB-tamman.
Eeva pitää Mikupasia huikeana persoonana ja harvinaisen hyvänä yksilönä. Se on työteliäs ja se yrittää aina parhaansa. Virkaintoisena se saattaa ennakoida tehtäviä, mutta se on aina valmis palvelemaan ihmistä hyvällä asenteella. Eniten omistajia on hämmästyttänyt, että se oppii ja omaksuu koko ajan uutta.
Mikupas on näyttänyt myös suomalaista sisua.
”Jos se ei jotain osaa, se ei turhaudu.”
Juoksijalinjaisen hevosen kouluttaminen este- ja kouluratsastuskentille on vaatinut työtä.
”Miku entisenä ravihevosena halusi mennä lujaa. Viiden laukka-askeleen välit se meni kolmella”, Eeva valottaa lähtöasetelmia.
Ruuna ei kyennyt myöskään laukkaamaan tasapainossa. Kotitilan 30 x 50 metrin kenttä ei ollut riittää vauhtikaarroksiin, kun aita tuli jo vastaan.
Nyt hevonen on kontrollissa esteiden välillä ja ratsukko on kilpaillut metrin luokkiin asti. Viime vuonna Eeva ja Mikupas starttasivat myös kenttäratsastuksessa tutustumisluokissa.
Vuonna 2014 ratsukko aloitti kilpauransa Helppo C-tasolta ja vuonna 2015 noustiin Helppo A-tasolle.
Kehitys on ollut huimaa, sillä Eeva aloitti Mikupasin kouluttamisen vasta vuonna 2013, neljä vuotta sitten, hevosen ollessa 12-vuotias!
Rajat tulevat vääjäämättä jossakin vaiheessa vastaan.
”Jos Mikun into aktiiviseen valmentautumiseen ja kilpailemiseen jossain vaiheessa hiipuu, niin sitten ei enää jatketa väkisin, vaan päästetään ruuna nauttimaan leppoisista maastolenkeistä”, Eeva lupaa hevosen parhaaksi.
Teksti ja kuvat: Jukka Timonen
Suomenhevosliitto huolissaan suomenhevosen geeniperimän turvaamisesta
”Kuninkuusravien voitot jaetaan hevosmiehille” →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: